Vaskemaskiner kan være svære og dyre at reparere. Der kan derfor være penge at spare, ved at passe godt på den i hverdagen. Føler du disse fem råd, har du gjort dit for at forlænge levetiden på din vaskemaskine:
Vask bh’er i en vaskepose så du undgår, at bøjler fra bh’er sætter sig fast i tromlen og potentielt sender vaskemaskinen til reparation.
Tøm alle lommer for mønter og andre genstande, som kan sætte sig fast i tromlen.
Rengør vaskemaskinens filter jævnligt, ellers risikerer du, at vaskemaskinen ikke vil tage vand ind, fordi der står gammelt vand fra maskinens sidste vask. Hvordan du rengør filtret vil stå i vaskemaskinen brugsvejledning.
Sørg for at din vaskemaskine står i vater. Hvis maskinen står skævt vil det slide unødigt på blandt andet støddæmperne, når vaskemaskinen centrifugerer.
Husk at afkalke din vaskemaskine jævnligt. Hvis du glemmer det, risikerer du at det går ud over vaskemaskinens varmelegeme. Hvordan du afkalker din vaskemaskine, kan du læse i brugsvejledningen. Her kan du også læse, hvilke afkalkningsmidler du må bruge i netop din maskine, da visse maskiner ikke tåler de meget skrappe produkter.